CELEX: 32008R1313
Language: ro
Date: 2008-12-10 00:00:00
Title: Regulamentul (CE) nr. 1313/2008 al Comisiei din 19 decembrie 2008 de modificare a Regulamentului (CE) nr. 501/2008 de stabilire a normelor de aplicare a Regulamentului (CE) nr. 3/2008 al Consiliului privind acțiunile de informare și promovare pentru produsele agricole pe piața internă și în țările terțe

20.12.2008   
            
            
               RO
            
            
               Jurnalul Oficial al Uniunii Europene
            
            
               L 344/61
            
         
      REGULAMENTUL (CE) NR. 1313/2008 AL COMISIEI
   
   din 19 decembrie 2008
   de modificare a Regulamentului (CE) nr. 501/2008 de stabilire a normelor de aplicare a Regulamentului (CE) nr. 3/2008 al Consiliului privind acțiunile de informare și promovare pentru produsele agricole pe piața internă și în țările terțe
   COMISIA COMUNITĂȚILOR EUROPENE,
   având în vedere Tratatul de instituire a Comunității Europene,
   având în vedere Regulamentul (CE) nr. 3/2008 al Consiliului din 17 decembrie 2007 privind acțiunile de informare și promovare pentru produsele agricole pe piața internă și în țările terțe (1), în special articolele 4, 5 și 15,
   întrucât:
   
               (1)
            
            
               Articolele 2 și 3 din Regulamentul (CE) nr. 3/2008, modificate prin Regulamentul (CE) nr. 479/2008 al Consiliului din 29 aprilie 2008 privind organizarea comună a pieței vitivinicole (2), prevăd desfășurarea de acțiuni de informare privind noua marcare a vinurilor din Comunitate, precum și privind modelele de comportament responsabil în ceea ce privește consumul de băuturi alcoolice și afecțiunile legate de consumul necontrolat de băuturi alcoolice. Este necesară adaptarea în consecință a Regulamentului (CE) nr. 501/2008 al Comisiei (3).
            
         
               (2)
            
            
               Anexa I la Regulamentul (CE) nr. 501/2008 stabilește lista temelor și a produselor, precum și liniile directoare pentru promovarea pe piața internă.
            
         
               (3)
            
            
               Anexa II la Regulamentul (CE) nr. 501/2008 stabilește lista produselor care pot face obiectul unor acțiuni de promovare în țările terțe și lista piețelor pe care aceste acțiuni pot fi realizate.
            
         
               (4)
            
            
               Anexa III la Regulamentul (CE) nr. 501/2008 stabilește bugetele indicative anuale ale diferitelor sectoare.
            
         
               (5)
            
            
               Având în vedere modificările aduse Regulamentului (CE) nr. 3/2008, anexele I, II și III la Regulamentul (CE) nr. 501/2008 trebuie modificate în consecință.
            
         
               (6)
            
            
               Măsurile prevăzute în prezentul regulament sunt conforme cu avizul Comitetului de gestionare a organizării comune a piețelor agricole,
            
         ADOPTĂ PREZENTUL REGULAMENT:
   Articolul 1
   Anexele I, II și III la Regulamentul (CE) nr. 501/2008 se modifică în conformitate cu anexa la prezentul regulament.
   Articolul 2
   Prezentul regulament intră în vigoare în a șaptea zi de la data publicării în Jurnalul Oficial al Uniunii Europene.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 19 decembrie 2008.
      
         
            Pentru Comisie
         
         Mariann FISCHER BOEL
         
         
            Membru al Comisiei
         
      
   
   
      (1)  JO L 3, 5.1.2008, p. 1.
   
      (2)  JO L 148, 6.6.2008, p. 1.
   
      (3)  JO L 147, 6.6.2008, p. 3.
   
      ANEXĂ
      Anexele I, II și III la Regulamentul (CE) nr. 501/2008 se modifică după cum urmează:
      
                  1.
               
               
                  Anexa I se modifică după cum urmează:
                  
                              (a)
                           
                           
                              în partea „A. LISTA TEMELOR ȘI A PRODUSELOR”, a unsprezecea liniuță se înlocuiește cu următorul text:
                              
                                          „—
                                       
                                       
                                          vinuri cu denumire de origine protejată sau indicație geografică protejată, vinuri cu indicația soiurilor de struguri de vinificație;”
                                       
                                    
                        
                              (b)
                           
                           
                              în partea „B. LINII DIRECTOARE”, linia directoare privind „VCPRD, VINURI DE MASĂ CU INDICAȚIE GEOGRAFICĂ” se înlocuiește cu următorul text:
                              „VINURI CU DENUMIRE DE ORIGINE PROTEJATĂ SAU INDICAȚIE GEOGRAFICĂ PROTEJATĂ, VINURI CU INDICAȚIA SOIURILOR DE STRUGURI DE VINIFICAȚIE
                              1.   Analiză globală a situației
                              Acest sector este caracterizat de o producție abundentă, în timp ce consumul este constant sau chiar în scădere pentru anumite categorii, iar oferta din partea țărilor terțe este în creștere.
                              2.   Obiective
                              
                                          —
                                       
                                       
                                          informarea consumatorilor cu privire la varietatea, calitatea și condițiile de producție ale vinurilor din Comunitate, precum și cu privire la rezultatele studiilor științifice;
                                       
                                    
                                          —
                                       
                                       
                                          informarea consumatorilor cu privire la consumul responsabil al băuturilor alcoolice și riscurile legate de abuzul de alcool.
                                       
                                    3.   Grupuri-țintă
                              
                                          —
                                       
                                       
                                          distribuitori;
                                       
                                    
                                          —
                                       
                                       
                                          consumatori, cu excepția tinerilor și a adolescenților menționați în Recomandarea 2001/458/CE a Consiliului (1);
                                       
                                    
                                          —
                                       
                                       
                                          formatori de opinie: jurnaliști, experți în gastronomie;
                                       
                                    
                                          —
                                       
                                       
                                          instituții de învățământ din sectorul hotelier și al alimentației.
                                       
                                    4.   Mesaje principale
                              
                                          —
                                       
                                       
                                          legislația comunitară conține norme stricte privind producția, indicațiile de calitate, etichetarea și comercializarea, garantând consumatorilor calitatea și trasabilitatea vinurilor oferite;
                                       
                                    
                                          —
                                       
                                       
                                          plăcerea de a putea efectua o selecție dintr-o gamă foarte variată de vinuri din Comunitate de diferite origini;
                                       
                                    
                                          —
                                       
                                       
                                          informații cu privire la viticultura practicată în Comunitate și legăturile acesteia cu condițiile, cultura și gusturile regionale și locale;
                                       
                                    
                                          —
                                       
                                       
                                          informații cu privire la modelele de comportament responsabil în ceea ce privește consumul de băuturi alcoolice și efectele dăunătoare ale alcoolului.
                                       
                                    5.   Instrumente principale
                              
                                          —
                                       
                                       
                                          acțiuni de informare și relații publice;
                                       
                                    
                                          —
                                       
                                       
                                          acțiuni de formare în sectorul distribuției și al alimentației publice;
                                       
                                    
                                          —
                                       
                                       
                                          contacte cu presa specializată;
                                       
                                    
                                          —
                                       
                                       
                                          alte instrumente (site internet, pliante și broșuri) pentru a orienta alegerea consumatorilor;
                                       
                                    
                                          —
                                       
                                       
                                          saloane și târguri: standuri de prezentare pentru produse provenind din mai multe state membre.
                                       
                                    6.   Durata programelor
                              De la douăsprezece la treizeci și șase de luni, cu o preferință pentru programele multianuale, cu obiective stabilite pentru fiecare etapă.
                           
                        
            
                  2.
               
               
                  În anexa II, a cincea și a șasea liniuță de la partea „A. LISTA PRODUSELOR CARE POT FACE OBIECTUL UNOR ACȚIUNI DE PROMOVARE” se înlocuiesc cu următorul text:
                  
                              „—
                           
                           
                              vinuri cu denumire de origine protejată sau indicație geografică protejată, vinuri cu indicația soiurilor de struguri de vinificație;
                           
                        
                              —
                           
                           
                              băuturi spirtoase cu indicație geografică protejată;”.
                           
                        
            
                  3.
               
               
                  În anexa III, punctul 11 se înlocuiește cu următorul text:
                  
                              „11.
                           
                           
                              Vinuri cu denumire de origine protejată sau indicație geografică protejată, vinuri cu indicația soiurilor de struguri de vinificație: 12 milioane EUR”.
                           
                        
            
         (1)  JO L 161, 16.6.2001, p. 38.”